Ambasadorova kći
Ambasadorova kći (turski: Sefirin Kızı) jest turska dramska televizijska serija u režiji Emrea Kabuşaka i prema scenariju Ayşe Ferde Eryılmaz i Sedef Nehir Erdem. Sastoji se od dvije sezone, od kojih je prva prvi put prikazana 16. decembra 2019, a završena 22. juna 2020. Druga sezona premijerno je prikazana 7. septembra 2020, a završena 11. maja 2021. U seriji su prvobitno glumili Neslihan Atagül i Engin Akyürek u glavnim ulogama, ali Atagül je najavila 18. januara 2021. da će napustiti seriju zbog sindroma propusnosti crijeva, a zamijenila ju je Tuba Büyüküstün. Epizode su snimane u Muğli i Crnoj Gori.